
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 32 

29 Φεβρουάριου 199(\_^ 


ΝΟΜΟΣ ΥΠΆΡΙΘ. 2374 

Εισαγωγή μετοχών του Οργανισμού Τηλεπικοινωνιών της Ελ¬ 
λάδος Α.Ε. (Ο.Τ.Ε.) στο Χρηματιστήριο Αξιών Αθηνών 
(Χ.Α.Α.) και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. α. Το μετοχικό κεφάλαιο του Ο.Τ.Ε. αυξάνεται κατά 
ποσοστό έξι μονάδων και τριάντα τεσσάρων χιλιοστών επί 
τοις εκατό (6,034%) με την έκδοση και διάθεση των μετο¬ 
χών που θα προκόψουν από την αύξηση αυτή με δημόσια 
εγγραφή, ιδιωτική τοποθέτηση σε εργαζόμενους και συ¬ 
νταξιούχους του Ο.Τ.Ε. καθώς και από θεσμικούς επενδυ¬ 
τές. Η τιμή διάθεσης των μετοχών, που θα ορισθεί από 
τους αναδόχους της έκδοσης, σύμφωνα )ίε τις ισχύουσες 
διατάξεις για την εισαγωγή μετοχών στο Χ.Α.Α., μπορεί να 
είναι μικρότερη εκείνης που αναλογεί στην αποτίμηση της 
αξίας του Ο.Τ.Ε. από τους αναδόχους και μέχρι του ποσο¬ 
στού οκτώ τοις εκατό (8%). 

β. ο Υπουργός Οικονομικών μπορεί με απόφασή του, 
πριν από την έναρξη διαπραγμάτευσης στο Χ.Α.Α. των 
κατά το προηγούμενο εδάφιο μετοχών του Ο.Τ.Ε., να 
προβεί στη μεταβίβαση μετοχών του Ο.Τ.Ε., μέχρι ποσο¬ 
στού δύο τοις εκατό (2%) του υφισταμένου κατά τη δημο¬ 
σίευση του παρόντος νόμου μετοχικού κεφαλαίου του, 
στην τιμή έκδοσης των μετοχών του προηγουμένου εδα¬ 
φίου α'. 

γ. Σε κάθε μέτοχο που αποκτά μετοχές κατά τα ανω¬ 
τέρω εδάφια α' και β' και εξακολουθεί να τις κατέχει του¬ 
λάχιστον επί δεκαοκτώ (18) μήνες από την έναρξη δια¬ 
πραγμάτευσής τους στο Χ.Α.Α., παρέχεται από τον 
Υπουργό Οικονομικών μια δωρεάν μετοχή ανά δέκα κατε- 
χόμενες κατά τα ανωτέρω μετοχές και μέχρι εκατό συνο¬ 
λικά δωρεάν μετοχές ανά μέτοχο. 

δ. Οι δικαιούχοι των δωρεάν μετοχών απαλλάσσονται 
από οποιονδήποτε άμεσο ή εμμεσο φόρο ή άλλη εισφορά 
υπέρ του Δημοσίου, Ασφαλιστικών Ταμείων ή τρίτων για 
την αξία των ως άνω μετοχών του Ο.Τ.Ε. 

ε. Τα έσοδα από τη διάθεση μετοχών, σύμφωνα με το 
ανωτέρω εδάφιο α', περιέρχονται στον Ο.Τ.Ε. και τα 
έσοδα από τη διάθεση των μετοχών, σύμφωνα με το ανω¬ 


τέρω εδάφιο β', στο Δημόσιο. 

2. Η παράγραφος 20 του άρθρου 14 του Ν. 2166/1993 
(ΦΕΚ 137 Α') αντικαθίσταται ως εξής: 

«20. Σε περίπτωση εισαγωγής στο Χ.Α.Α. και διάθεσης 
μετοχών επιχειρήσεων, των οποίων το Γενικό Σύνολο 
Ενεργητικού είναι μεγαλύτερο από πεντακόσια (500) δι¬ 
σεκατομμύρια δραχμές, όπως προκύπτει από τις πλέον 
πρόσφατες δημοσιευμένες οικονομικές καταστάσεις που 
έχουν ελεγχθεί από Ορκωτό Ελεγκτή και που εμπεριέχο¬ 
νται στο Ενημερωτικό Δελτίο για την εισαγωγή της εται¬ 
ρείας στο Χ.Α.Α., επιτρέπεται με απόφαση τη Επιτροπής 
Κεφαλαιαγοράς παρέκκλιση από τις προϋποθέσεις που 
τίθενται στο τμήμα I, περιπτώσεις 2,3 και 4 του άρθρου 3 
του Π.Δ/τος 350/1985 (ΦΕΚ 126 Α'), όπως συμπληρώ¬ 
θηκε με το άρθρο 10 του Ν. 2324/1995 (ΦΕΚ 146 Α'). 

Σε κάθε περίπτωση θα πρέπει να εξασφαλίζεται: 

α. ότι υπάρχει επαρκής αγορά για τις διατιθέμενες μετο¬ 
χές, 

β, ότι θα επιτευχθεί επαρκής διασπορά των μετοχών, 

γ. ότι θα παρέχονται όλες οι προβλεπόμενες από το 
νόμο πληροφορίες, ώστε το επενδυτικό κοινό να μπορεί 
να σχηματίσει σαφή γνώμη για την εταιρία και για τις μετο¬ 
χές των οποίων ζητείται η εισαγωγή στο Χ.Α.Α. 

3. Σε περίπτωση διάθεσης εισηγμένωνστοΧ,Α,Α. μετο¬ 
χών επιχειρήσεων, που προβλέπονται στην παράγραφο 20 
του άρθρου 14 του Ν. 2166/1993, όπως αντικαθίσταται 
με την παράγραφο 2 του παρόντος άρθρου, οποιοσδή¬ 
ποτε από τους ανδόχους έκδοσης δύναται να προβαίνει σε 
χρηματιστηριακές πράξεις πώλησης ή αγοράς των μετο¬ 
χών αυτών, με σκοπό τη σταθεροποίηση της χρηματιστη¬ 
ριακής τιμής τους. 

Η δυνατότητα αυτή παρέχεται για έξι (6) μήνες από την 
ημερομηνία έναρξης διαπραγμάτευσης των μετοχών που 
διατίθενται κάθε φορά στο Χ.Α.Α., με την επιφύλαξη των 
παρακάτω όρων: 

α. απαιτείται ρητή δήλωση των αναδόχων έκδοσης στο 
Ενημερωτικό Δελτίο ότι ενδέχεται να προβούν σε πράξεις 
σταθεροποίησης της τιμής των μετοχών, 

β. οποιοσδήποτε ανάδοχος έκδοσης μετοχών επιχειρεί 
συναλλαγές για τη σταθεροποίηση της τιμής των μετοχών 
αυτών υποχρεούται να καταρτίζει πίνακα στον οποίο ανα¬ 
γράφει όλα τα στοιχεία των σχετικών συναλλαγών. Όλα τα 
ανωτέρω στοιχεία καταχωρούνται στον πίνακα αυτόν κατά 
τη λήξη της εργάσιμης ημέρας στην οποία συντελέσθηκε 
η σχετική συναλλαγή. Ο πίνακας αυτός και τα στοιχεία του 

δύναται να ελέγχονται κατά πάντα χρόνο από την Επι¬ 
τροπή Κεφαλαιαγοράς και τις Αρχές του Χ.Α.Α. 

Σε κάθε περίπτωση ο ανάδοχος που ενεργεί πράξεις 
σταθεροποίησης μετοχών υπέχει τις προβλεπόμενες από 
το άρθρο 11 του Ν. 2324/1995 ευθύνες. 

4. Επιτρέπεται σε φορείς κοινωνικής ασφάλισης κατά 
τη διαχείριση των διαθεσίμων τους και ύστερα από σχετική 
απόφαση του Διοικητικού Συμβουλίου τους, να αγοράζουν 
και να πωλούν μετοχές εισηγμένες στο Χ.Α.Α. ή μετοχές 
που διατίθενται σε δημόσια εγγραφή για να εισαχθούν στο 
Χ.Α.Α., εταιρειών - εκτός των ανωνύμων τραπεζικών εται¬ 
ρειών - των οποίων το Γενικό Σύνολο Ενεργητικού είναι 
μεγαλύτερο από πεντακόσια {500) δισεκατομμύρια δραχ¬ 
μές, όπως προκύπτει από τις πλέον πρόσφατες δημοσιευ¬ 
μένες οικονομικές καταστάσεις που έχουν ελεγχθεί από 
Ορκωτό Ελεγκτή, με εντολή προς την Τράπεζα στην οποία 
είναι κατατεθειμένα τα διαθέσιμα, κατά παρέκκλιση των 
διατάξεων της παραγράφου 2 του άρθρου 13 του Ν. 

1902/1990 (ΦΕΚ138 Α’) και του άρθρου 14 του Ν. 2042/ 
1992 (ΦΕΚ 75Α), τηρουμένων πάντοτε των ποσοστών 
που προβλέπει το άρθρο 14 του Ν. 2042/1992. 

5. Οι διατάξεις του.Ν. 1892/1990 (ΦΕΚ 101 Α') εφαρ¬ 
μόζονται στις επενδύσεις που πραγματοποιεί ο Ο.Τ.Ε. και 
οι θυγατρικές του εταιρείες μόνον όμως όσον αφορά τις 
αφορολόγητες εκπτώσεις. 

Αρθρο 2 

1. Η περίπτωση γ' της παραγράφου 1 του άρθρου 10 του 
Καταστατικού του Ο.Τ.Ε. που περιέχεται στο άρθρο 
πρώτο του Ν. 2257/1994 (ΦΕΚ 197 Α ), αντικαθίσταται 
ως εξής: 

«γ. Έναν (1) εκπρόσωπο των μετόχων της μειοψηφίας, 
όταν αυτοί εκπροσωπούν μέχρι δεκαπέντε τοις εκατό 
(15%) του μετοχικού κεφαλαίου του Ο.Τ.Ε. με έναν (1) 
αναπληρωματικό ή δύο (2) εκπροσώπους των μετόχων της 
μειοψηφίας όταν αυτοί εκπροσωπούν πάνω από δεκαπέ¬ 
ντε τοις εκατό (15%) του μετοχικού κεφαλαίου του Ο.Τ.Ε 
με ισάριθμους αναπληρωτές, που εκλέγονται από την ει¬ 
δική συνέλευση της μειοψηφίας του άρθρου 11 του Κατα¬ 
στατικού. 

Στην περίπτωση που οι μέτοχοι μειοψηφίας έχουν έναν 
εκπρόσωπο στο Διοικητικό Συμβοϋλιρ, οι εκπρόσωποι του 
Δημοσίου, σύμφωνα με την περίπτωση α της παρούσας 
παραγράφου, αυξάνονται σε επτά (7)». 

2. Το άρθρο 11 του Καταστατικού του Ο.Τ,Ε που περιέ- 
χεται στο άρθρο πρώτο του Ν. 2257/1994, αντικαθίσταται 
ως εξής. 

«1. Μετά την εισαγωγή των μετοχών της εταιρείας στο 
Χ.Α.Α. και την έκδοση των μετοχών, σύμφωνα με τα άρθρα 
5, 6 και 7 του παρόντος, καθώς και κάθε φορά που θα κρί- 
νεται αναγκαίο, οι εκτός του Δημοσίου μέτοχοι, φυσικά και 
νομικά πρόσωπα, που αποτελούν τη μειοψηφία του μετο¬ 
χικού κεφαλαίου της εταιρείας προσκαλούνται από το 
Διοικητικό Συμβούλιο σε ειδική συνέλευση στην έδρα της 
εταιρείας με αποκλειστικό θέμα την εκλογή των μελών 
του Διοικητικού Συμβουλίου που δικαιούνται να εκλέξουν 
σύμφωνα με το άρθρο 10 παράγραφος 1 εδάφιο γ' του Κα¬ 
ταστατικού, με ισάριθμους αναπληρωματικούς. Για τη σύ¬ 
γκληση της ειδικής αυτής συνέλευσης ισχύουν τα άρθρα 
26, 26α, 27, 28 και 30 του κωδ. ν. 2190/1920 (ΦΕΚ 144 
Α) και 31 του Καταστατικού, αναλόγως εφαρμοζόμενα και 
οι αποφάσεις λαμβάνονται με τη συνήθη απαρτία και 


πλειοψηφία, όπως ορίζεται στο άρθρο 29 του κωδ. ν. 

2190/1920. Η μη υπόδειξη από τη μειοψηφία των ως άνω 
μελών δεν παρακωλύει τη λειτουργία του Διοικητικού Συμ¬ 
βουλίου, οι αποφάσεις του οποίου λαμβάνονται με απαρ¬ 
τία πέντε (5) μελών. Κάθε μέτοχος που παρίσταται και ψη¬ 
φίζει νομίμως έχει δικαίωμα να προτείνει και να ψηφίσει 
ένα μόνο σύμβουλο, ανεξάρτητα από τον αριθμό των με¬ 
τοχών που κατέχει. Εκλέγονται δε οι δύο ή οι τέσσερις 
πρώτοι σχετικά πλειοψηφήσαντες υποψήφιοι, εκ των 
οποίων ο πρώτος ή οι δύο πρώτοι είναι οι τακτικοί και ο άλ¬ 
λος ή οι άλλοι δύο αναπληρωματικοί τους. Στη συνέλευση 
αυτή αποκλείεται η παράσταση του Ελληνικού Δημοσίου - 
Μετόχου. 

2. Κατά τα λοιπά εφαρμόζονται ανάλογα οι διατάξεις 
του άρθρου 18 παράγραφοι 3 και 5 του Κωδ. Ν. 2190/ 
1920». 

3. Στην παράγραφο 10 του άρθρου δευτέρου του Ν. 
2257/1994 προστίθεται η ακόλουθη διάταξη: 

«Ειδικά για το οικονομικό έτος 1996 οι κοινωνικές δα¬ 
πάνες που έχουν εγγράφει στον προϋπολογισμό του 
Ο.Τ.Ε. θα καταβληθούν συμψηφιστικά με την απόδοση 
του μερίσματος του Ο.Τ.Ε. της χρήσεως 1995 προς το 
Δημόσιο». 

4. Η παράγραφος 14 του άρθρου δευτέρου του Ν. 
2257/1994 τροποποιείται ως εξής: 

«14. Δεν επιβάλλονται στον Ο.Τ.Ε. πρόστιμα ή κυρώ¬ 
σεις του Π.Δ/τος 186/1992 (ΦΕΚ 84Α’), εφόσον οι παρα¬ 
λείψεις αυτές απόκατασταθούν μέχρι την 31η Δεκεμ¬ 
βρίου 1996». 

5. Τα ποσά των δαπανών που εγγράφονται από τον 
Ο.Τ.Ε. κατά την κατάρτιση των ετήσιων οικονομικών κατα¬ 
στάσεων για πρόβλεψη για επισφαλείς απαιτήσεις ύψους 
έως τρία δέκατα τοις εκατό (0,3%) των εσόδων από τις τη¬ 
λεφωνικές συνδέσεις επιτηδευματιών, εκπίπτουν από το 

ετήσιο φορολογητέο εισόδημά του. 

Με κοινή απόφαση των Υπουργών Οικονομικών και Με¬ 
ταφορών και Επικοινωνιών καθορίζονται οι αναγκαίες λε¬ 
πτομέρειες για την εφαρμογή των διατάξεων της παρού¬ 
σας παραγράφου. 

Αρθρο 3 

1. Τα τέλη που καθορίζονται στο άρθρο 3 της απόφασης 
του Υπουργού Μεταφορών και Επικοινωνιών αριθμ. 
92093/29.12.1995 (ΦΕΚ 1101 Β') κατατίθενται στον 
Κρατικό Προϋπολογισμό σε λογαριασμό του Υπουργείου 
Οικονομικών, κατά παρέκκλιση των διατάξεων του άρθρου 
δευτέρου παράγραφος 8 στοιχεία Γ και Δ του Ν. 2246/ 
1994 (ΦΕΚ 172 Α’). 

2. Το τρίτο εδάφιο του στοιχείου Α της παραγράφου 5 
του άρθρου πρώτου του Ν. 2246/1994 τροποποιείται ως 
εξής: 

«Η εκ μέρους τηλεπικοινωνιακής επιχειρήσεως μονομε¬ 
ρής οριστική διακοπή της παροχής τηλεπικοινωνιακής 
υπηρεσίας προς το χρήστη, λόγω ληξιπρόθεσμης και απαι¬ 
τητής οφειλής του τελευταίου προς την τηλεπικοινωνιακή 
επιχείρηση, επιτρέπεται μόνο μετά την πάροδο τριάντα 
(30) ημερών από την κοινοποίηση προς αυτόν σχετικής 
έγγραφης ειδοποίησης». 

3. Οι διατάξεις της παραγράφου 2 του άρθρου 2 του 
Α.Ν. 173/1967 (ΦΕΚ 189 Α') που αφορούν στο ύψος της 
οφειλόμενης στο απολυόμενο προσωπικό του Ο.Τ.Ε. 
αποζημίωσης του Ν. 2112/1920 (ΦΕΚ 57 Α), όπως ισχύ- 

ουν, μετά τις υπογραφείσες μεταξύ του Ο.Τ.Ε. και της 
Ομοσπονδίας Εργαζομένων Ο.Τ.Ε. (ΟΜΕ - Ο.Τ.Ε.) Ειδι¬ 
κές Συλλογικές Συμβάσεις Εργασίας και τις αποφάσεις 
του Διοικητικού Συμβουλίου Ο.Τ.Ε. εξακολουθούν να 
ισχύουν. 

4. Το εδάφιο γ' της παραγράφου 2 του άρθρου δευτέ¬ 
ρου (Λοιπές ρυθμίσεις) του Ν. 2257/1994 αντικαθίσταται 
ως ακολούθως: 

«γ. Προσωπικό της εταιρείας δϋναται να μετατάσσεται ή 
να αποσπάται σε θυγατρικές της εταιρείες που υπάρχουν 
η που θα συσταθούν ή σε άλλες εταιρείες στις οποίες θα 
συμμετέχει. Το προσωπικό αυτό συνεχίζει να διέπεται από 
τις διατάξεις του ισχύοντος Γ ενικού Κανονισμού Προσωπι¬ 
κού (Γ.Κ.Π.), οι οποίες αφορούν τις εργασιακές του σχέ¬ 
σεις, αποκλεισμένης της μεταβολής του προς το χειρό¬ 
τερο». 

5. Η προβλεπόμενη από την παράγραφο 5 του άρθρου 6 
του Ν. 2356/1996 (ΦΕΚ 256 Α) προθεσμία παρατείνεται 
κατά τρεις (3) μήνες. 


Αρθρο 4 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 29 Φεβρουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΟΚΟ ΜΟΜΙΑΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΑΡ. ΚΑΣΤΑΝΙΔΗΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 29 Φεβρουάριου 1996 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΒΕΝΙΖΕΛΟΣ 



ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕί-ΕΧ 223211 ΥΡΕΤ ΟΗ * ΡΑΧ 52 34 312 — | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 522 5761 

5230841 

Πληροφορίες δημοσιευμάτων λοιπών ΦΕΚ 5225713 

Πώληση Φ.Ε.Κ. . 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ Ι 031 ) 423955 

25ης Μαρτίου 21 Τ.Κ. 541 00 

ΠΕίΡΑίΑΣ 4136402 

Νικήτα 6-8 Τ.Κ. 185 31 417 307 

ΠΑΤΡΑ (061) 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ,Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Απά 16 σελίδες και άνω προσαύξηση 100 δρχ. ανάδσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε, Προϋπολογισμού 
2531 

Κ.Α,Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 » 

25.000 » 

10.000 » 

5.000 » 

10,000 * 

3.000 » 

150.000 » 

10.000 » 

1.500 δρχ. 

2.500 » 

500 » 

2.500 · 

1.250 » 

500 » 

250 » 

500 » 

150 » 

7.500 ■ 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 » 

* Οι συνδρομές του εσωτερικού προπληρώνονται στα Δημόσιο Ταμεία που δίδουν αποδεικτικά είσπραξης (διπλότυπο) το 
οπ^^ι^ηφροντίδα^ου ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

1 Οι υπηρεσίες κοινού λειτουργούν καθημερινά από 08.00 έως 13.00 -1 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




